ഭീതി വിതച്ച് കൊവിഡ് സി 1.2 വകഭേദം ആശങ്കയോടെ ലോകം ലോകമാകെ കൂടുതല് ഭീതി വിതയ്ക്കാന് കൊവിഡിന് സി 1.2 എന്ന പുതിയ വകഭേദം. സൗത്ത് ആഫ്രിക്കന് ഗവേഷകര് കണ്ടെത്തിയ വകഭേദത്തിന് പ്രജനന ശേഷിയും വ്യാപനശേഷിയും കൂടുതലാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സി 1.2 വാക്സിനുകളെ കവച്ച് വയ്ക്കുമോ എന്നതും ആശങ്കയേറുന്നു. 2019 ഡിസംബറില് വുഹാനില് കൊവിഡ് പടര് ന്നുപിടിച്ചത് മുതല് വൈറസിനെതിരായ മറുമരുന്നിനൊപ്പം ജനിതക പരിവര്ത്തനവും ശാസ്ത്രജ്ഞരുടെ ഗവേഷണ ത്വരകമായിരുന്നു. സൗത്ത് ആഫ്രിക്കയിലെ നാഷണല് ഇന്സ്റ്റിറ്റിയൂട്ട് ഫോര് കമ്യൂണിക്കബിള് ഡിസീസസും ക്വാസുലു നാറ്റല് റിസര്ച്ച് ഇന്നവേഷന് ആന്ഡ് സീക്വന്സിങ്ങും ചേര്ന്നാണ് പുതിയ ജനിതക രൂപാന്തരീകരണം കണ്ടെത്തിയത്. ഏറ്റവും കൂടുതല് പടര്ന്നുപിടിക്കുന്ന ജനിതക വകഭേദമായ ഡെല്റ്റയെ ട്രാഫിക് ചെയ്യാനുള്ള ശ്രമം നടക്കുന്നതിനിടെയാണ് പുതിയ വകഭേദത്തിന്്റെ കണ്ടെത്തല്. വുഹാനിലെ അടിസ്ഥാന ജീനില് നിന്ന് ഏറ്റവും കൂടുതല് മ്യൂട്ടേഷന് വന്ന സി 1.2 ന്റെ സാന്നിധ്യം സൗത്ത് ആഫ്രിക്ക, ഇംഗ്ലണ്ട്, ചൈന, കോംഗോ, മൗറീഷ്യസ്, ന്യൂസിലന്ഡ്, പോര്ച്ചുഗല്, സ്വിറ്റ്സര്ലന്ഡ് എന്നിങ്ങനെ എട്ട് രാജ്യങ്ങളിലാണ് കണ്ടെത്തിയിട്ടുള്ളത്. ആഫ്രിക്കന് രാജ്യങ്ങളില് നേരത്തെ കണ്ടെത്തിയ സി 1 വൈറസിന്്റെ വകഭേദമാണ് സി 1.2. പുതിയ വൈറസിന്റെ പ്രജനന ശേഷിയും വ്യാപനശേഷിയും കൂടുതലാണ് എന്നതാണ് ആശങ്ക പകരുന്നത്. വൈറസ് ബാധിച്ച മനുഷ്യശരീരത്തെ എത്രയും വേഗം കീഴ്പ്പെടുത്തി തന്റേത് മാത്രമാക്കി മാറ്റാന് ശേഷിയുള്ളവരാണ് പുതിയ വൈറസ്. മനുഷ്യ പ്രതിരോധശേഷിയെ തന്നെ തകിടം മറിക്കാന് വൈറസിന് സാധിച്ചേക്കാമെന്നാണ് ഗവേഷകര് നല്കുന്ന സൂചന. മഹാമാരിയെ നേരിടാന് ലോകവ്യാപകമായി കുത്തിവയ്ക്കുന്ന വാക്സിനുകളെയെല്ലാം പുതിയ വകഭേദം കവച്ച് വയ്ക്കുമോ എന്നതും ആശങ്കയേറ്റുന്നതാണ്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക